Diari Oficial de la Generalitat Valenciana


Sumari del DOGV 5078, del 25-08-2005 (2005/8862)

Notificació de la Resolució del recurs d'alçada, referència interna R-90/2005 a la Sra. María Angeles Alcocer Esteban.
----------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8862


Organisme emissor
:   Conselleria de Territori i Habitatge

Tipus de document
:   Anunci

Notificació de la Resolució del recurs d'alçada, referència interna R-90/2005 a la Sra. María Angeles Alcocer Esteban. [2005/8862]
  
De conformitat amb el que establix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a la Sra. María Angeles Alcocer Esteban, c/ Pianista Amparo Iturbi, 11-8a (46737 València) la Resolució del recurs d'alçada amb el número de referència interna R-90/2005.
  
Resolució
  
Després d'examinar el recurs d'alçada que formula la Sra. María Ángeles Alcocer Esteban, contra la resolució de càlcul d'interessos prèvia a la resolució de llibertat de cessió (VYC 462), per a l'habitatge relatiu a l'expedient núm. 46/1T/126/2001.
  
Antecedents de fet
  
Primer. La Sra. María Ángeles Alcocer Esteban va presentar al Servei Territorial d'Habitatge i Projectes Urbans de València el dia 23 de juny de 2004 la sol·licitud de llibertat de cessió per a l'habitatge de la seua propietat situat a la localitat de València, al carrer Pianista Amparo Iturbi, número 11, porta 8, que pertany a l'expedient número 19-3W-424-8441.
  
Segon. El cap del Servei Territorial en data 12 de novembre de 2004 dicta una resolució de càlcul d'interessos, per la qual es resol que la interessada torne a l'administració la quantitat total de cinc mil cent set euros amb vint-i-set cèntims (5.107,27 €), en concepte de principal i interessos meritats per la totalitat d'ajudes econòmiques directes percebudes en el seu dia per a l'adquisició de l'esmentat habitatge protegit.
  
Tercer. Contra l'esmentada resolució la Sra. María Ángeles Alcocer Esteban interposa recurs d'alçada en temps i en forma, amb les al·legacions que hi consten, i que es donen per reproduïdes a fi de la brevetat.
  
Fonaments de dret
  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que establix el Decret 119/2003 d'11 de juliol, del Consell de la Generalitat Valenciana (DOGV núm. 4543 de 14 de juliol de 2003).
  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.
  
III. Segons estableix l'article 14.2 del Decret 173/1998, de 20 d'octubre, del Govern Valencià, els habitatges que hagen obtingut finançament qualificat no podran ser objecte de cessió inter vivos per cap títol durant el termini de cinc anys des de la data de formalització del préstec qualificat.
  
La cessió dels esmentats habitatges amb anterioritat al venciment d'aquest termini implicarà el reintegrament a l'administració de les ajudes econòmiques directes rebudes més els interessos legals meritats des del moment de la seua percepció.
  
IV. En el cas que ens ocupa, es comprova que la data de formalització del préstec qualificat és vint-i-set de juliol de 2001, per la qual cosa no han transcorregut els cinc anys per a poder vendre l'habitatge sense la preceptiva devolució de les ajudes econòmiques percebudes.
  
V. La recurrent al·lega que a causa de la necessitat de vendre l'habitatge per motius familiars, es prorratege la quantitat que ha de tornar tenint en compte que ha estat residint a l'habitatge quatre anys, per la qual cosa únicament hauria de tornar la part proporcional a un any, que és el que faltava per a complir els cinc anys; no obstant això, l'esmentada al·legació no pot prosperar, ja que la normativa en cap cas estableix ni contempla el prorrateig de les quantitats que s'han de tornar, independentment del greuge comparatiu que suposaria respecte de la resta d'administrats que en les seues mateixes circumstàncies han tornat la totalitat de les ajudes percebudes, tal com estableix la normativa aplicable.
  
Assentat l'anterior, i com no s'ha aportat per la recurrent prova suficient i adequada que desvirtue el contingut de la resolució impugnada, es confirma aquesta.
  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la Proposta de resolució de l'Àrea de Promoció, Resolc:
  
Desestimar el recurs d'alçada formulat per la Sra. María Ángeles Alcocer Esteban contra la resolució de càlcul d'interessos del Servei Territorial d'Habitatge i Projectes Urbans de València, de data 12 de novembre de 2004, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant del Jutjat contenciós administratiu de València, en el termini de dos mesos, comptadors des de l'endemà a la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això, sense perjudici que puga exercir qualsevol altre recurs que s'estime oportú.